Enrico De Nicola - Wikipedia

# Enrico De Nicola

### Da Wikipedia.

Enrico De Nicola
Presirente d' 'a Repubbreca Taliana
Mandato Presidenziale: | d' o 29 'e giùgno 1946 'o 26 'e giùgno 1947 quanno se dimettette, po' fuje rialetto, e rummanette in carica d' o 26 'e giùgno 1947 nfino 'o 11 'e maggio 1948 (d' o 29 'e giùgno 1946 nfino 'o 31 'e dicembre 1947 è Capo Pruvvisorio d' 'o Stato)
Elezione: | o' primmo scrutinio cu 405 vote ncoppe a 523 dinte 'a siconna alezione è rialetto 'o primmo scrutinio cu 405 vote ncoppe a 523
'O Presirente primma d'isso: | Alcide De Gasperi Presirente Pruvvisorio d' 'o Stato
'O Presirente doppo d'isso: | Luigi Einaudi
Data 'e Nasceta: | 9 'e nuvembre 1877
Luogo 'e Nasceta: | Napoli
Data 'e Morte: | 1 'e ottovre 1959
Luogo 'e Morte: | Torre del Greco
Mugliera: | non era sposato
Prufessione: | Politico
Partito pulitico: | Partito Liberale Italiano

Enrico De Nicola (Napule 9 'e nuvembre 1877 - Torre d''o Grieco 1 'e ottovre 1959), avvucato, ommo puliteco italiano, è stato 'o primmo Presirente d''a Repubbreca Italiana. Fuje eletto Presirente d''a Cammera de' Deputate d''o 26 'e giùgno 1920 'o 25 'e jennaro 1924.

'A furmazione soja s' 'a facette dinte a l'area libberale giolittiana, fuje aletto p''a primma vota deputato 'o 1909 (XXIII legislatura) dinte 'o culleggio d'Afravola. Fuje sempe aletto fino â XXVI legislatura, doppo 'a marcia su Romma all'interno d''o Partito naziunale fascista, fuje Presirente d''a Camera fino 'o 1928. 'O 1929, sempe a Afravola, vennette aletto senatore d''o Regno.

Avvucato penalista, è stato Presirente d''a Corte costituzionale e sottosegretario 'e Stato 'o Ministero de' Colonie e a chillo d''o Tesoro, pe' po' essere nummenato da l'assemblea costituente capo pruvvisorio d''o Stato 'e 28 'e giùgno 1946.

L'anno doppo, dopo avè dato 'e dimissione, venette aletto 'n' ata vota Capo pruvvisorio d''o Stato 'e 26 'e giùgno 1947. Pigliaje 'o titulo 'e Presirente d''a Repubbreca d''o 1º jennaro 1948 siconne 'a regula d''a primma dispusizzione transitoria de' 'a Costituzzione. Quanno po'arrivaie 'a fina d''o mandato, rifiutaie d'esse nummenato 'n' ata vota Presirente d''a Repubbreca Italiana.

Comme ex Presirente d''a Repubbreca, addeventaie senatore a vita. Fuje Presirente d''o Senato d''a Repubbreca d''o 28 'e abbrile 1951 fino 'o 24 'e giùgno 1952, durante 'a I Legislatura. 'O 2 'e dicembre 1955 fuje annummenato giudice d''a Corte Costituzionale d''o Presirente d''a Repubbreca Giovanni Gronchi. Tenette l'incarico 'e Presirente d''a Corte Costituzionale d''o 23 'e jennaro 1956 fino 'o 26 'e màrzo 1957.

È cunsiderato uno de' cchiù 'mpurtante cittadine d'Afravola, addò 'o podestà Ciaramella avette 'n'autorizzazione speciale da l'alto cummissario pe' 'a Pruvincia 'e Napule c' 'o scopo e mettere 'o nomme suoio a 'na strata quanno era ancòra vivo.

Enrico De Nicola all'epoca d' 'a Presirenza d' ' a Camera dinte 'e primme anne vinte

## [càgna] Voce pariente

- Elezzione Presirente d' 'a Repubbreca 1946
- Elezzione Presirente d' 'a Repubbreca 1947

Estratto da "http://nap.wikipedia.org../../../e/n/r/Enrico_De_Nicola_97de.html"

Categorie: Presiriente d' 'a Repubbreca Taliana | Senatore a vita | Corte costituzionale | Stub | Biografie | Presirente d''a Repubbreca Italiana | Napulitane famose

##### Views

- Articulo
- Chiàcchiera
- Verzione 'e mmo

##### Truova

##### Ate léngue

- English
- Esperanto
- Español
- Français
- Bahasa Indonesia
- Italiano
- 日本語
- Latina
- Nederlands
- Português